钦定古今图书集成/历象汇编/庶征典/第107卷 > 《礼记》 > 《月令》
## 钦定古今图书集成/历象汇编/庶征典/第107卷 > 《礼记》 > 《月令》

仲春行冬令，麦乃不熟。

孟夏行秋令，五谷不滋；行冬令，秀草不实。

仲夏行冬令，则雹冻伤谷。行春令，则五谷晚熟，其国
乃饥。

〈疏〉春主生，夏行春令，则生之日长。生之日长，故熟之时晚。

季夏行春令，则谷实鲜落。行秋令，禾稼不熟。

孟秋行春令，五谷无实。

仲冬行秋令，瓜瓠不成。

〈注〉《瓜瓠不成》，酉之气乘之也。子宿值虚危，虚危内有瓜瓠。